text: шақаман абай облысы семей қалалық әкімдігіне қарасты достық ауылдық округі орталығы. семей қаласынан батысқа қарай 22 км-дей жерде, ертіс өзенінің сол жағалық аңғарында, дала белдемінде орналасқан. 1999 жылы жергілікті тұрғындар саны 1203 адам (573 ер адам және 630 әйел адам) болса, 2009 жылы 1306 адамды (637 ер адам және 669 әйел адам) құрады. іргесі 1976 жылы ет бағытындағы ірі қара мал өсіру бірлестігін құруға байланысты қаланған. 1996 жылы бірлестік негізінде шаруа қожалықтары құрылды.